פיגוע הירי במוזיאון השואה בוושינגטון די. סי. (2009)

פיגוע הירי במוזיאון השואה בוושינגטון די. סי. היה פיגוע ירי ופשע שנאה על רקע אנטישמי, שהתרחש במוזיאון ארצות הברית לזכר השואה בוושינגטון די. סי. שבארצות הברית, בסביבות השעה 12:50 ב-10 ביוני 2009.

 רקע 
מוזיאון ארצות הברית לזכר השואה היה בעבר יעד לטרור מצד אנשים הדוגלים בעליונות לבנה עוד מהקמתו ב-1993. בשנת 2002 סוכלה תוכנית של שני אנשים הדוגלים בעליונות לבנה אשר זממו לתקוף את המוזיאון באמצעות פצצת דשן.

 הפיגוע 
בסביבות השעה 12:50 ב-10 ביוני 2009, ג'יימס וונקר פון ברון בן ה-88 נכנס למוזיאון ארצות הברית לזכר השואה בוושינגטון די. סי., עם רובה וירה למוות בשוטר שאיבטח את המוזיאון. שוטרים אחרים במוזיאון השיבו באש ופצעו את פון ברון אשר נתפס לאחר מכן.Del Quentin Wilber, Von Brunn, white supremacist Holocaust museum shooter, dies , Washington Post (January 7, 2010), B01.

פון ברון הואשם בבית המשפט הפדרלי ב-11 ביוני 2009 ברצח מדרגה ראשונה. ב-29 ביולי 2009 חבר מושבעים פדרלי הגיש נגד פון ברון כתב אישום שכלל שבעה סעיפים כללו שלושה אישומים בפשעי שנאה, וכן ארבעה אישומים שהפכו אותו כשיר לעונש מוות. בספטמבר 2009, שופט הורה שפון ברון יעבור הערכת כשירות כדי לקבוע אם יוכל לעמוד לדין או לא. ב-6 בינואר 2010 פון ברון מת מסיבות טבעיות בעת שהמתין למשפטו.

פון ברון דגל בעליונות לבנה, היה מכחיש השואה ונאו-נאצי. פון ברון הורשע בעבר בכניסה לבניין הפדרל ריזרב עם כלי נשק שונים במהלך שנת 1981 ובניסיון לבצע מעצר אזרחי לחברי מועצת הנגידים של הפדרל ריזרב.

ראו גם
 טרור בארצות הברית

הערות שוליים

קטגוריה:פשעי שנאה בארצות הברית
קטגוריה:2009 בארצות הברית
קטגוריה:וושינגטון די. סי.: פיגועי טרור
קטגוריה:פעולות טרור ב-2009
קטגוריה:פיגועים נגד יהודים בארצות הברית